Die negende jaarlikse kuns- en mat-uitstalling word ten bate van Engo in die Goudveld aangebied.
Die kunsuitstalling en teetuin word op Vrydag (04/10) en Saterdag (05/10) by Jasmynstraat 11 gehou en die mat-uitstalling word tot Donderdag (10/10) by Stateway 346 gehou.
“Dit is ’n spoggeleentheid waar almal aan verversings kan smul en met strelende musiek kan ontspan,” sê Elize Donovan, een van die organiseerders.
Kaartjies is beskikbaar by die jeugsorgsentrums wat by die projek baat (die Maanblom-, Welriedal-, Merafong- en Welkom-jeugsorgsentrum), asook by die Engo-kantoor in Stateway by Mitzi Heiress. Bel Heiress by 057-352-9782.
Kaartjies sal ook by die uitstalling beskikbaar wees.
Suid-Afrikaanse kunstenaars soos Anine Barnard (etse), Sandi Beukes (olie op papier), Michael Heyns (olie op doek), Hennie Niemann (olie op bord), Hannetjie de Clercq (tempera op doek), Jan Vermeiren (olie op doek en papier), Frans Claerhout (olie op bord) asook Zerk de Villiers (gemengde medium, olie op bord), se werk word uitgestal.
Bel Donovan by 083-632-7770 of Heidi Erasmus by 057-352-1110.